מרד התרנגולים

מרד התרנגולים (באנגלית: Chicken Run) הוא סרט קומדיה משפחתית בריטי בסטופ מושן של ארדמן אנימציות ודרימוורקס אנימציות מ-2000. הסרט בוים על ידי פיטר לורד וניק פארק, נכתב על ידי קארי קירקפטריק והופק על ידי פיטר לורד, ניק פארק ודוד ספרוקסטון.

העלילה עוקבת אחר חבורת תרנגולות המנסה לברוח מהחווה שלהם כאשר אלו מגלים כי בעלי החווה יעברו ממכירת ביצים למכירת פשטידות עוף. בסרט מדבבים ג'וליה סוואלה, מל גיבסון, טימותי ספול, פיל דניאלס, טוני היגארט ומירנדה ריצ'רדסון.

הסרט היה להצלחה קופתית גדולה עם הכנסות של 224,834,564 דולר, בנוסף לכך הוא דורג כסרט ה-16 ברווחיותו בשנת 2000; הסרט היה גם להצלחה ביקורתית גדולה.

 עלילה 
הסרט מתחיל בניסיון בריחה כושל של הגיבורה, ג'ינג'ר. לאחר מכן מתברר שג'ינג'ר מנסה בהתמדה ובעקשנות להימלט מחוות התרנגולות, הנראית כמחנה שבויים, כאשר היא מנסה כל פעם שיטה אחרת ותמיד נתפסת ומושלכת לצינוק. ג'ינג'ר לא מפסיקה לתכנן וליזום מבצעי בריחה כי היא יודעת שכל תרנגולת שלא עומדת במכסת הביצים סופה לנחות בסיר הבישול. לביצוע מבצעי הבריחה היא נעזרת בתרנגולות האחרות ובזוג עכברים המספקים לה ציוד וחומרים "מוברחים".

יום אחד "עף" תרנגול קרקס אמריקאי בשם רוקי מעל החווה ונוחת בתוכה. הוא מפיח תקוות חדשות בג'ינג'ר שחושבת שרוקי מסוגל לעוף. היא מאמינה שלכל התרנגולות יש סיכוי לברוח מן החווה לאחר שרוקי ילמדן לעוף. רוקי לא טורח להעמיד את ג'ינג'ר על טעותה ונהנה מן החיים הטובים בחווה, כאשר כל התרנגולות מעריצות ומפנקות אותו. 

כיוון שתפוקת הביצים בחווה יורדת בעקביות ועמה הרווחים, מחליטה בעלת החווה, גברת טווידי, להפסיק את ייצור הביצים ומזמינה מכונה תעשייתית לייצור פשטידות עוף. היא מקווה להפוך בכך את החווה הכושלת לעסק מצליח.

לאחר הרכבת המכונה לייצור פשטידות נלקחת ג'ינג'ר לשמש כשפן הניסיונות לבדיקת תקינות המכונה. רוקי מצליח במאמצים רבים לחלץ את ג'ינג'ר מגורלה כפשטידת עוף ועקב כך יוצאת המכונה מכלל שימוש.

לאחר שג'ינג'ר מגלה את תוכניתה של גברת טווידי לגבי התרנגולות ולאחר שהיא מגלה את האמת על יכולתו של רוקי "לעוף" עולה במוחה הרעיון להיעזר בידיעותיו של התרנגול הזקן פוולר, ששימש בצעירותו כקמע בחיל האוויר הבריטי, לשם בניית מטוס שעימו יעופו כל התרנגולות לחופש. התרנגולות כולן מתגייסות למבצע והמטוס נבנה בהצלחה בעוד מר טווידי מצליח לתקן את מכונת הפשטידות. לאחר מכן נשלח מר טווידי לאסוף את כל התרנגולות ולהכניסן למכונה, אולם אלה מצליחות לקשור אותו בחבלים ולהכין את המטוס להמראה. 

בגלל ההמולה שבחוץ יוצאת גברת טווידי מביתה חמושה בגרזן ומנסה למנוע את המראת המטוס כאשר היא אוחזת בחוט תאורה המחובר אליו. ג'ינג'ר ורוקי מנסים להפיל אותה ומצליחים לגרום לה לקטיעת החוט על ידי הגרזן. עקב כך נוחתת גברת טווידי מן האוויר לתוך פתח האוורור של מכונת הפשטידות הנסתמת ומתפוצצת והורסת את כל האסם. הסרט מסתיים בכך שהתרנגולות מקימות מושבה בתוך שמורת טבע לציפורים.

 שחקנים 
להלן הדמויות ומדבביהם במקור, המדבב/ת בעברית מופיע/ה בסוגריים.
 ג'ינג'ר – ג'וליה סוואלה ; תרנגולת אינטליגנטית הנבחרת להציל את חברותיה התרנגולות.
 רוקי רודס – מל גיבסון ; תרנגול קרקס אמריקאי המנסה לעזור לג'ינג'ר להציל את החווה.
  מליסה טווידי – מירנדה ריצ'רדסון ; בעלת חוות התרנגולות.
 מר טווידי – טוני הייגארת' ; בעל החווה. חושד באופן קבוע בניסיונות הבריחה של התרנגולות ומזהה את ג'ינג'ר כמנהיגתן, אך חשדותיו מוטלים בזלזול על ידי גברת טויידי.
 פוולר – בנג'מין ויטרו ; תרנגול קמע בחיל האוויר הבריטי בדימוס.
 ניק – טימותי ספול ; עכברוש שמנמן וחכם המבריח סחורה לתרנגולות בחווה.
 פטשר – פיל דניאלס ; עכברוש רזה המשמש כשותפו של ניק.
 באבס – ג'יין הורוקס ; תרנגולת שמנה, תמימה ורפת שכל.
 באנטי – אימלדה סטונטון ; תרנגולת ספקנית בנוגע לתוכנית הבריחה של ג'ינג'ר.
 מאק – לין פרגסון ; העוזרת הסקוטית החכמה של ג'ינג'ר. המבטא הסקוטי הכבד שלה וחוסר היכולת של רוקי להבין מה היא אומרת הם בדיחה חוזרת בסרט.

 הפקה 
מרד התרנגולים היה סרט האנימציה העלילתי הראשון באורך מלא של ארדמן אנימציות. הסרט בוים על ידי ניק פארק ופיטר לורד.

פיתוח הסרט החל ב-1995 על ידי לורד ופארק, ב-1996 קיבל הסרט מימון מחברת ההפצה פאת'ה וב-1997 הצטרפו דרימוורקס אל ההפקה. במהלך הפקת הסרט נעשה שימוש ב-30 סטים עם 80 אנימטורים ו-180 בכלל ההפקה.

 קבלה 
 ביקורת 
הסרט זכה לביקורות חיוביות בעיקר באתר Rotten Tomatoes זכה הסרט לציון של 97 אחוז המבוסס על 153 חוות כעת עם דירוג ממוצע של 8.1/10. באתר Metacritic זכה הסרט לציון של 88 מתוך 100 המבוסס על 125 חוות דעת..

 הכנסות 
הסרט היה להצלחה קופתית כאשר גרף 106,834,564 דולר בארצות הברית, 118,000,000 דולר מחוץ לארצות הברית ו-224,834,564 דולר ברחבי העולם כולו. בסוף השבוע הראשון להקרנותיו גרף הסרט 17,506,162 דולר מ-2,491 בתי קולנוע ודורג שני בקופות. בסוף השבוע השני להקרנותיו גרף הסרט 13,192,897 דולר לאחר שהורחב ל-2,851 בתי קולנוע שהקרינו אותו ודורג רביעי בקופות. זהו סרט הסטופ מושן הרווחי ביותר בהיסטוריה בארצות הברית..

 פרסים ומועמדויות 
 פרס  קטגוריה  תוצאה פרסי אנני  הסרט הטוב ביותר  ההישג האישי הטוב ביותר בבימוי   ההישג האישי הטוב ביותר בכתיבה   פרסי באפט"א לקולנוע  הסרט הבריטי הטוב ביותר  האפקטים הוויזואליים הטובים ביותר  פרס בחירת המבקרים  הסרט המונפש הטוב ביותר  פרסי Dallas-Fort Worth Film Critics הסרט המונפש הטוב ביותר  פרסי אמפייר הבימוי הבריטי הטוב ביותר   הסרט הבריטי הטוב ביותר  הבכורה הטובה ביותר   פרסי האקדמיה האירופית לקולנוע הסרט הטוב ביותר  פרסי מבקרי הקולנוע של פלורידה הסרט המונפש הטוב ביותר  פרסי בראשית הסרט המונפש הטוב ביותר  פרסי גלובוס הזהב הסרט הטוב ביותר – מוזיקלי או קומי  פרסי מבקרי הקולנוע של קנזס סיטי הסרט המונפש הטוב ביותר  פרסי מבקרי הקולנוע של לאס וגאס סרט המשפחה הטוב ביותר  פרסי מבקרי הקולנוע של לוס אנג'לס הסרט המונפש הטוב ביותר  פרסי המועצה הארצית לסקירה: הסרט המונפש הטוב ביותר  פרסי מבקרי הקולנוע של ניו יורק הסרט המונפש הטוב ביותר  פרסי מבקרי הקולנוע של פיניקס הסרט המונפש הטוב ביותר  סרט המשפחה הטוב ביותר  הפסקול המקורי הטוב ביותר (ג'ון פאוול והארי גרגסון ויליאמס)  פרסי לווין הסרט הטוב ביותר – אנימציה או מיקסד מדיה  הסאונד הטוב ביותר  פרסי מבקרי הקולנוע הדרום מזרחיים הסרט הטוב ביותר 

 פסקול 
פסקול הסרט הולחן על ידי ג'ון פאוול והארי גרגסון ויליאמס ויצא ב-20 ביוני 2000..

כל השירים נכתבו או הולחנו על ידי ג'ון פאוול והארי גרגסון ויליאמס אלא אם צוין אחרת.

 משחק וידאו 
משחק וידאו המבוסס על הסרט יצא ב-3 בנובמבר 2000 בפורמט תלת-ממד והיה פרודיה רופפת לסרט "הבריחה הגדולה".

קישורים חיצוניים



 דף הסרט, באתר אולפני ארדמן

, באתר "יעל מבקרת בקולנוע"


 הערות שוליים 

קטגוריה:סרטי קומדיה אמריקאיים
קטגוריה:ארדמן אנימציות
קטגוריה:סרטי תעופה אמריקאיים
קטגוריה:סרטי בית סוהר בריטיים
קטגוריה:סרטי הנפשה בריטיים
קטגוריה:סרטי קומדיה בריטיים
קטגוריה:דרימוורקס: סרטים
קטגוריה:סרטים על עופות
קטגוריה:סרטי אנימציה בסטופ-מושן
קטגוריה:סרטי קומדיה מונפשים
קטגוריה:סרטים על תרנגולים
קטגוריה:סרטים בריטיים משנת 2000
קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:סרטים זוכי פרסי איגוד מבקרי הקולנוע של לוס אנג'לס
קטגוריה:סרטי 2000